**5Ο ΔΗΜ.ΣΧΟΛΕΙΟ ΠΑΛ.ΦΑΛΗΡΟΥ**

Λεωφόρος Αμφιθέας 29

175 64 Παλ. Φάληρο

Τηλ. 210-9416773 Παλαιό Φάληρο, 26-04-2017

**Δικαιολογητικά εγγραφής στην Α’ Τάξη του Δημοτικού Σχολείου**

Σας γνωρίζουμε πως σύμφωνα με τις διατάξεις του Φ.6/ΦΜ/66938/Δ1, 24/04/17 του ΥΠΕΘ, τα απαιτούμενα δικαιολογητικά για την εγγραφή στην Α΄ τάξη του Δημοτικού είναι τα εξής:

α. **Πιστοποιητικό γέννησης**, Δήμου ή Κοινότητας: Τα Πιστοποιητικά Γέννησης **αναζητούνται αυτεπάγγελτα** από τη Διεύθυνση του Σχολείουμέσω του Πληροφοριακού Συστήματος my-school του ΥΠΕΘ και **δεν** χρειάζεται να προσκομίσετε.

Οι αλλοδαποί μαθητές μπορούν να εγγραφούν με ληξιαρχική πράξη γέννησης.

β. Φωτοτυπία της σελίδας του **βιβλιαρίου υγείας** του παιδιού ή προσκόμιση άλλου στοιχείου στο οποίο φαίνεται ότι έγιναν τα προβλεπόμενα εμβόλια.

γ. Το **Ατομικό Δελτίο Υγείας Μαθητή** (Α.Δ.Υ.Μ.) (Οι γονείς μπορούν να το παραλάβουν από το Νηπιαγωγείο Προέλευσης ή το Σχολείο) συμπληρωμένο από παιδίατρο. (τα πιστοποιητικά οδοντολογικής, καρδιολογικής και οφθαλμολογικής εξέτασης έχουν καταργηθεί)

**Προσοχή**! To A.Δ.Υ.Μ. , αν οι γονείς δεν προλαβαίνουν να το συμπληρώσουν κατά τη διάρκεια των εγγραφών, μπορούν να το προσκομίσουν στο σχολείο το πρώτο δεκαήμερο του Σεπτεμβρίου.

Ο πλησιέστερος φορέας που μπορείτε να συμπληρώσετε το ΑΔΥΜ χωρίς οικονομική επιβάρυνση είναι το Γενικό Νοσοκομείο Παίδων Αθηνών «Παναγιώτη & Αγλαΐας Κυριακού», Παράρτημα Καλλιθέας, Λ. Συγγρού 290: Δευτέρα έως Παρασκευή 9.00-13.30 χωρίς ραντεβού (τηρείται σειρά προτεραιότητας) με το παιδί και το βιβλιάριο εμβολίων του. Μπορείτε επίσης να εξυπηρετηθείτε από το ΙΚΑ Π. Φαλήρου, Αγ. Αλεξάνδρου 70, αφού κλείσετε ραντεβού μέσω των πενταψήφιων 14900, 14884 κ.λπ. (καθημερινά εκτός Δευτέρας)

δ. **Αποδεικτικό** στοιχείο από το οποίο αποδεικνύεται η **διεύθυνση** **κατοικίας** του μαθητή (λογαριασμός ΔΕΚΟ, συμβόλαιο ή μισθωτήριο θεωρημένο στην εφορία, μισθωτήριο εκτυπωμένο από το Taxis).

ε. **Βεβαίωση Φοίτησης** Νηπιαγωγείου (Οι Βεβαιώσεις Παρακολούθησης θα σταλούν στο σχολεία από τα νηπιαγωγεία με την λήξη του σχολικού έτους).

στ. Παρακαλούμε συμπληρώστε την **Αίτηση Εγγραφής** που θα παραλάβετε από το Νηπιαγωγείο προέλευσης, για να κερδίσετε χρόνο κατά την εγγραφή σας στην Α΄τάξη.

Γονείς που ενδιαφέρονται να εγγραφούν τα παιδιά τους στο Ολοήμερο Πρόγραμμα, πρέπει να το δηλώσουν κατά την εγγραφή τους, να ενημερωθούν και να συμπληρώσουν αίτηση.

Για το σχολικό έτος 2017 - 2018 στην Α΄ τάξη θα εγγραφούν μαθητές που γεννήθηκαν από 01/01/2011 έως 31/12/2011.

Οι εγγραφές θα γίνονται **από 2 έως 19 Μαΐου 2016**.

Ο Διευθυντής του Σχολείου

Μάνος Περίδης